મેરાન્યૂઝ નેટવર્ક.મુંબઈઃ ટીવી સીરીયલ તારક મહેતા કા ઉલ્ટા ચશમામાં ડો. હાથીનું કિરદાર નિભાવનાર કવિ કુમાર આઝાદનું આજે સોમવારે નિધન થયું છે. પ્રાપ્ત માહિતી મુજબ ડો. હાથી ગત રાત્રે 8 જુલાઈએ પોતાની કારમાં મિત્ર સાથે દારૂ પાર્ટી કરી હતી જે પછી તે ઘરે આવી ગયા હતા. જોકે બીજા દિવસે તે સવારે ઉઠ્યા જ નહીં. ચિંતાતુર બનેલા પરિવારજનો વોકહાર્ટ હોસ્પિટલમાં તેમને સારવાર માટે લઈ ગયા હતા. જોકે ત્યાં હાજર તબીબોએ તપાસ કર્યા બાદ ડો. હાથીને મૃત જાહેર કર્યા હતા. મૂળ બિહારના વતની ડો. હાથી (કવી કુમાર આઝાદ) પોતાના માતા-પિતા અને મોટા ભાઈ-ભાભી સાથે રહેતા હતા. તેમના માતાપિતા અન્ય પ્રસંગે મુંબઈમાં ગયા છે તેમના આવ્યા પછી જ કવિ આઝાદના અંતિમ સંસ્કાર કરવામાં આવશે.